Ярминкәдә катнашучы халык төркемен йөк автомобиле изгән (ВИДЕО)

	Кичә Германия башкаласы Берлиндагы раштуа ярминкәсенә килгән халык төркеме өстенә йөк автомобиле килеп кергән. Фаҗигадә 12 кеше һәлак булган, 50 дән артыгы тән җәрәхәтләре алган. Бу хакта РИА Новости хәбәр итә. Берлин полициясе, инцидентны ачыкланмыйча торып, аны террор акты дип атау иртә дип белдергән. 	 Йөртүченең кешеләрне таптатуы махсусмы, ялгышмы икәне төгәл билгеле түгел. 

Йөк машинасының хуҗасы - Польша гражданы автомобиленең куып алып кителгән булуын белдергән.

Шаһитлар әйтүенчә, ярминкәдә кеше күп булган. Польша номерлары булган йөк машинасы палаткалар арасыннан барган. Үлүчеләр арасында чит ил туристлары да бар. Ростуризм алар арасында россиялеләр юк дип белдерде.

Автомобиль кабинасында ике кеше булган. Аларның берсе фаҗига булган урында үлгән, икенчесе (Әфганстан яки Пакьстан гражданы) качарга теләгән, әмма тоткарланган.   
	---	
Татар-информ

	№ --- | 20.12.2016	


